Abdellah Taïa

Abdellah Taïa (عبد الله الطايع, s. 1973) on ranskankielinen marokkolainen kirjailija. Hän syntyi Marokossa ja vietti lapsuutensa ja nuoruutensa Saléssa. Hän opiskeli Ranskan kirjallisuutta Mohamed V yliopistossa Rabatissa sekä Geneven ja Sorbonnen yliopistoissa. Abdellah Taïa asuu Pariisissa.

Taïa syntyi vaatimattomaan perheeseen. Hän on ensimmäinen marokkolainen kirjailija ja arabi, joka julkisesti kirjoissaan ja artikkeleissaan kertoo homoseksuaalisuudestaan. Hän on kirjoittanut useita romaaneja, kuten Le Jour du Roi (Seuil), joka voitti vuonna 2010 arvostetun Prix de Flore -kirjallisuuspalkinnon.http://www.lexpress.fr/culture/livre/le-prix-de-flore-pour-abdellah-taia_933930.html

 Julkaisuja 
Vuonna 1999 hän julkaisi ensimmäiset tekstinsä novellikokoelmassa, jonka toimitti Loic Barrière Paris-Méditerrannée -kustantamo. Muita kirjoittajia olivat Mohammed CHoukri, Salim Jay ja Rachid O.

Hänen ensimmäisen itsenäisen novellikokoelmansa Mon Maroc julkaisi seuraavana vuonna Seguier-kustantamo. Kirjaan esipuheen on kirjoittanut kirjailija René de Ceccatty, jota Taïa kiitti erittäin lämpimästi voitettuaan Femina-palkinnon.

Abdellah Taïa tuli ulos kaapista kesäkuussa 2007 marokkolaisen Telquel-lehden haastattelussa otsikolla ”Homosexuel, envers et contre tous”http://www.telquel-online.com/archives/277/couverture_277.shtml  aiheuttaen skandaalin. Häntä vaadittiin jopa kivitettäväksi. Homoseksuaalisuus on Marokossa rikoslaissa kielletty.

Samaisessa marokkolaisessa aikakauslehdessä julkaistiin huhtikuussa 2009 Abdellah Taïan avoin kirje, jossa hän selittää oman seksuaalisuutensa ja siihen liittyvät valinnat omalle äidilleen ja muulle perheelle sekä koko lukijakunnalle nimellä ”Homosexualité expliquée à ma mère”http://www.telquel-online.com/archives/367/actu_maroc1_367.shtml . Hänen äitinsä kuoli seuraavana vuonna.

Vuonna 2009 hän toimitti yhteistyössä teoksen ”Kirjeitä nuorelle marokkolaiselle” (Seuil), joka oli kädenojennus täysin unohdetuille marokkolaisille nuorille homoseksuaaleille. Tätä kirjaa jaettiin 50 000 kappaleen verran Telquel-lehden elokuun numeron mukana ilmaiseksi. Saman vuoden joulukuussa 40 000 arabiankielistä teosta jaettiin ilmaiseksi viikoittain ilmestyvän Nichane-lehden mukana.

Joulukuussa 2013 Abdellah Taïa toi julki pettymystään arabikevään saavutuksiin ruotsalaisessa Svenska Dagbladet -lehdessä yksinoikeudella julkaistussa kirjoituksessa ”Revolutionen överlever en arabisk höst”.http://www.svd.se/kultur/revolutionen-overlever-en-arabisk-host_8833032.svd

 L'Armée Du Salut 

Ranskassa sai 7. toukokuuta 2014 ensi-iltansa Abdellah Taïan esikoisohjaus, omaelämäkerrallinen L'Armée Du Salut.http://www.examiner.com/review/growing-up-gay-morocco-but-making-a-worldwide-statement Elokuva on esitetty ympäri maailman elokuvafestivaaleilla ja se on kerännyt useita palkintoja.

 Teokset 
Mon Maroc, Séguier, 2000.
Le Rouge du tarbouche, Séguier, 2004.
L’Armée du salut, Seuil, 2006.
Maroc 1900–1960, un certain regard; yhteistyössä Frédéric Mitterrandin kanssa, Actes Sud, 2007.
Une mélancolie arabe, Seuil, 2008.
Lettres à un jeune marocain, Seuil, 2009.
Le Jour du roi, romaani, Seuil, 2010.
Infidèles, romaani, Seuil, 2012.
Un pays pour mourir, romaani, Seuil, 2015
Celui qui est digne d'être aimé , romaani, Seuil, 2017
La Vie lente , romaani, Seuil, 2019

 Lähteet 

 Aiheesta muualla 
Abdellah Taïan kotisivu 
Page officielle de l'écrivain Abdellah Taia 
L'Armée Du Salut  
Homosexuality Explained To My Mother 
Muslim, Gay, and Making No Apologies 

Luokka:Marokkolaiset kirjailijat
Luokka:Vuonna 1973 syntyneet
Luokka:Elävät henkilöt